Ο ρόλος των δορυφόρων κυττάρων στη δυναμική της αναγέννησης μυϊκού ιστού, κατόπιν μυοτοξικού τραυματισμού
Authors: Πολίτη Πανωραία 
Published: August 2021

ΕΙΣΑΓΩΓΗ. Ο Mauro το 1961 εισήγαγε τον όρο ∆ορυφόρο κύτταρο για να περιγράψει "ένα µονοπύρηνο κύτταρο που κείτεται εκατέρωθεν της Βασικής και της Πλασµατικής µεµβράνης". Φαίνεται ότι τα ∆ορυφόρα κύτταρα αποτελούν τον κεντρικό παράγοντα ενεργοποίησης για την επαναδόµηση του τραυµατισµένου µυϊκού ιστού. Η πρακτική σπουδαιότητα διερεύνησης της αναγεννησιακής διαδικασίας (χρόνος έναρξης, διάρκεια, περάτωση) είναι επιτακτική στο χώρο της Αθλητικής Επιστήµης, καθώς οι πληροφορίες µπορούν να εφαρµοστούν στη συνταγογράφηση προπονητικών προγραµµάτων αποκατάστασης τραυµατισµένων αθλητών στον ευρύτερο χώρο της Φυσικής Αγωγής και Αθλητισµού. Επίσης, τα µικροσκοπικά δεδοµένα που αφορούν τη διαδικασία της αναγέννησης, µπορούν να καθοδηγήσουν φυσικοθεραπευτικές παρεµβάσεις ώστε να συµβαδίζουν µε την εγγενή προσπάθεια του µυός για αποκατάσταση. Οι παρατηρήσεις της συµπεριφοράς των ∆ορυφόρων κυττάρων µπορούν να αξιοποιηθούν και από τα άλλα διαθεµατικά πεδία παρουσίας των ∆ορυφόρων κυττάρων όπως µυϊκή προσαρµογή (υπερτροφία), µυοπαθολογία, µυογένεση. Σκοπός της µελέτης ήταν α) να µελετηθούν τα µορφολογικά-ιστολογικά γεγονότα της αναγεννησιακής διαδικασίας β) να περιγραφούν τα µοριακά γεγονότα της κινητικότητας RNA µε τη χρήση φθορισµού και γ) να εκτιµηθεί η έκφραση των δεικτών ∆εσµίνης και Βιµεντίνης σε όλες τις φάσεις αναγέννησης και η διατήρηση της βασικής µεµβράνης του µυϊκού ιστού (Μεροσίνη). ΜΕΘΟ∆ΟΣ. Το δείγµα αποτελείται από 21 αρσενικούς επίµυες Wistar ηλικίας 3-3.5 µηνών. Χρησιµοποιήθηκε τοµυοτοξικό µοντέλο Μαρκαϊνης που µιµείται τα γεγονότα του τραυµατισµού κατά την προπόνηση. Στο αριστερό πειραµατικό πόδι έγινε έκχυση 1 ml Μαρκαϊνης 0.5% κατά µήκος του επιµήκη άξονα του υποκνηµίδιου µυός, ενώ στο δεξί πόδι ελέγχου έγινε έκχυση ορού. Τις ηµέρες 1,2,3,5,7,14,21πραγµατοποιήθηκε εκτοµή του υποκνηµίδιου µυός ( 3 επίµυες/ηµέρα) µε ταυτόχρονη θυσία τωνπειραµατόζωων. Τοµές πάχους 1µm χρώστηκαν µε Κυανούν της τολουϊδίνης και εξετάστηκαν στοοπτικό µικροσκόπιο. Τοµές πάχους 50-90 nm χρώστηκαν µε οξικό ουρανύλιο και κιτρικό µόλυβδοκαι εξετάστηκαν στο ηλεκτρονικό µικροσκόπιο. Με τη χρώση Πορτοκαλόχρουν της ακριδίνης ταδείγµατα εξετάστηκαν στο µικροσκόπιο φθορισµού. Εφαρµόστηκαν ανοσοϊστοχηµικές τεχνικές µε τααντισώµατα ∆εσµίνης, Βιµεντίνης, Μεροσίνης. ΑΠΟΤΕΛΕΣΜΑΤΑ. Ηλεκτρονικό µικροσκόπιο: Ο τραυµατισµένος ιστός υπόκεινται σε φλεγµονώδη αντίδραση τις ηµέρες 1,2 µε έντονη δραστηριότητα λευκοκυτταρικών τύπων και έναρξη της φαγοκυττάρωσης για την αποµάκρυνση του νεκρωτικού υλικού. ∆ιατάραξη της αρχιτεκτονικής δοµής των σαρκοµερίων. Την 3 ηµέρα εντοπίστηκαν ενεργοποιηµένα µονοπύρηνα κύτταρα σε διαδικασία πολλαπλασιασµού. Την 5 ηµέρα οι µυοβλαστικές δοµές συντήχθηκαν σε πολυπύρηνα µυοσωληνάρια. Εντός των µυοσωλήνων στις περιφερειακές θέσεις παρατηρήθηκαν αρχόµενα κυµατοειδή µυοϊνίδια που οργανώνονται σε µυοδεµάτια από την 7 ηµέρα. Την 14 και 21 ηµέρα εµφανίστηκαν οι νεαρές ίνες µικρής διαµέτρουµε πυρήνες σε κεντρική θέση. Μικροσκόπιο φθορισµού: Θετικές RNA περιοχές έντονου πορτοκαλί- κόκκινου φθορισµού που αντιστοιχούν σε αυξηµένη πρωτεϊνοσύνθεση παρατηρήθηκαν τις ηµέρες 3,5,7 µε διαβάθµιση στην ένταση φθορισµού. Ανοσοϊστοχηµεία: Η έκφραση των ενδιάµεσων ινιδίων Βιµεντίνης κορυφώθηκε τις ηµέρες 3,5,7 και τις ∆εσµίνης τις ηµέρες 5,7. Το αντίσωµα της Μεροσίνης είχε θετική απάντηση για όλες τις ηµέρες βιοψιών. ΣΥΖΗΤΗΣΗ-ΣΥΜΠΕΡΑΣΜΑΤΑ. Ο τραυµατισµός ενεργοποιεί τα ∆ορυφόρα κύτταρα που πολλαπλασιάζονται µε µιτωτικές διεργασίεςκαι συντήκονται σε πολυπύρηνα µυοσωληνάρια για να διαφοροποιηθούν σε µυϊκές ίνες. Η διαφορετική µορφολογία µυοβλάστης πιθανόν να υποδηλώνει διαφορετικούς πληθυσµούς ∆ορυφόρων κυττάρων. Χρονική ετερογένεια αναγέννησης εντός των ινών. ∆ιαφορετική ποιότητα καιποσότητα RNA τις ηµέρες 3,5,7. Συσχέτιση τοπογραφίας Βιµεντίνης και φθορισµού. Στη διαδικασίατης αναγέννησης εµπλέκονται πολλοί παράγοντες (φλεγµονώδη, ινοβλάστες) που ο καθέναςεναποθέτει τη δική του βαρύτητα στο τελικό αποτέλεσµα.